
REFERAT  DE  APROBARE
privind desemnarea a doi consilieri locali în calitate de membri în cadrul Comisiei de evaluare anuală a performanțelor profesionale individuale ale secretarului general al comunei Sadu

Primarul comunei Sadu, în conformitate cu  prevederile art 136 alin. (1)-(4) din O.U.G. nr. 57/2019 privind Codul administrativ, în calitate de iniţiator al Proiectului de Hotărâre nr. 14/2024 cu propunerea privind desemnarea a doi consilieri locali în calitate de membri în cadrul comisiei de evaluare anuală a performanțelor profesionale individuale ale secretarului general al comunei Sadu, județul Sibiu, prin prezenta fac cunoscută consilierilor locali oportunitatea dezbaterii şi analizării mai sus amintitului proiect.

          În conformitate cu prevederilor art. 485 alin. (1) din Ordonanța de urgență a Guvernului nr.57/2019, privind Codul administrativ, cu modificările și completările ulterioare, ,,Evaluarea performanțelor profesionale individuale ale funcționarilor publici se face anual”.

În temeiul art. 485 alin. (5) din Ordonanța de urgență a Guvernului nr.57/2019, secretarul general va fi evaluat de către o comisie formată din primarul comunei Sadu, județul Sibiu  și doi consilieri locali desemnați cu majoritate simplă, prin hotărâre a Consiliului Local.

Pe cale de consecinţă propun consiliului local desemnarea a doi consilieri locali în calitate de membri în cadrul comisiei de evaluare anuală a performanțelor profesionale individuale ale secretarului general.

Având în vedere cele menționate mai sus, supun spre dezbatere și adoptare Proiectul de hotărâre nr. 14/2024 în forma prezentată.

           Temeiul legal invocat : 

· dispozițiile art. 11 alin. (1), alin.(4), lit. e) art.14 alin. (1) din Anexa nr.6 și ale art. 485 alin. (1) și alin. (5) din Ordonanța de urgență a Guvernului nr.57/2019 privind Codul administrativ, cu modificările și completările ulterioare.

PRIMAR,
                                            Valentin-Dumitru-Ioan IVAN

